जिला मेडिकल एसोसिएशन के चुनाव में विकास पैनल का कब्जा
जिला मेडिकल एसोसिएशन के चुनाव में अध्यक्ष पद के लिए विकास पैनल के प्रत्याशी हरजीत सिंह सलूजा 583 मत प्राप्त कर विजयी हुए। उन्होंने अपने निकटतम प्रतिद्वंदी एकता पैनल के प्रत्याशी सुभाष चंद्र अग्रवाल को 242 मतों से हराया। इसी तरह उपाध्यक्ष पद पर पंकज सचदेव सचिव पद पर कपिल हरिरमानी, सहसचिव मुस्तन वनक और कोषाध्यक्ष पद पर कृष्णकांत गुप्ता,संगठन सचिव राघवेंद्र गुप्ता सह कोषाध्यक्ष प्रभात साहू चुने गए। जनसंपर्क अधिकारी के पद पर हीरानंद जयसिंह निर्विरोध चुने गए। मेडिकल एसोसिएशन के लिए पुराना बस स्टैंड स्थित सर्वमंगलम भवन को मतदान स्थल बनाया गया था। मतदान सुबह 11 बजे से शाम पांच बजे तक चला। चुनाव में 90 फीसदी लोगों ने मतदान किया। चुनाव के दौरान पूरे समय मेडिकल एसोसिएशन के सभी सदस्य मतदान स्थल पर जमे रहे। रात करीब 12.30 बजे चुनाव परिणाम घोषित किया गया। विजयी प्रत्याशियों के नाम की घोषणा होते ही उनके समर्थक जश्न में डूब गए। ढोल नंगाड़े व बाजे गाजे के साथ खुशियां मनाकर एक दूसरे को बधाई दी। संघ के चुनाव के दौरान मतदान स्थल के सामने बड़े-बड़े फ्लैक्स लगाए गए थे। यह फ्लैक्स व पोस्टर अध्यक्ष पद के उम्मीदवारों के अलावा अन्य सभी पदों के उम्मीदवारों के थे।
एकता पैनल के हारे प्रत्याशी
अध्यक्ष पद पर सुभाष अग्रवाल,341 वोट, उपाध्यक्ष रमेश्वर गुप्ता, सचिव, नीरज छाबड़ा, कोषाध्यक्ष राकेश शर्मा, सह सचिव विशाल गोयल, सह कोषाध्यक्ष अभिलेष गुप्ता 353 मत, संगठन सचिव संजय महोबे।
bho_Deva hin_Deva hin_Deva mai_Deva